因為噉，相關嘅工程學領域抌好多資源研究點樣改善交通燈系統嘅設計，呢啲研究往往會將交通燈系統想像成有限狀態機，然後再用電腦模擬「假設啲司機按正常方法揸車（見到紅燈就停車、係綠燈就踩油...）嘅話，呢個噉嘅路口（路口有好多唔同種類）同呢個噉嘅交通燈系統結合埋會產生點樣嘅車流」，並且靠噉嚟比較唔同交通燈系統嘅表現。